সামনেই ২০১৯ লোকসভা ভোট, সেই কথা মাথায় রেখেই এখন চারিদিকে শুরু হয়ে গিয়েছে নির্বাচনী প্রচারের আলোড়ন। দেশের সমস্ত মিডিয়া তাদের সমিক্ষা শুরু করে দিয়েছে। সব পার্টি তাদের নিজেদের ভিটেমাটি শক্ত করার কাজে লেগে পড়েছেন। দেশের সবচেয়ে বড়ো রাজনৈতিক দল সহ বিজেপিও তাদের কাজ শুরু করে দিয়েছে। কিছু দিন আগে বিজেপির সবচেয়ে বড় নেতা দেশের প্রধানমন্ত্রী নরেন্দ্র মোদী সর্বভারতীয় দৈনিক টাইমস অফ ইন্ডিয়াকে একটি সাক্ষাৎকার দেন, সেখানে তিনি দাবি করেন যে গতবারের তুলনায় ২০১৯ সালে বিজেপি আরও অনেক বেশি পরিমানে আসন পেয়ে আবার দেশের উন্নতির দায়িত্ব নিয়ে ফিরে আসবে। তিনি আরও বলেন যে দেশের সাধারণ মানুষ চান যে কেন্দ্রে এমন একটা সরকার থাকুক যাদের মধ্যে দৃঢ়সংকল্প আছে।